ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรรัฐบาลเพื่อรายย่อยพิเศษในปีงบประมาณพ.ศ. ๒๕๕๕[๑] อาศัยอำนาจตามความในมาตรา ๑๖ วรรคหนึ่งแห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบโดยทั่วกันว่าข้อ ๑ กระทรวงการคลังโดยความเห็นชอบของคณะรัฐมนตรีได้ดำเนินการแปลงตั๋วเงินคลังเป็นพันธบัตรรัฐบาลในปีงบประมาณ พ.ศ. ๒๕๕๕ โดยวิธีการออกพันธบัตรเงินกู้ประเภทที่เรียกว่า พันธบัตรรัฐบาลเพื่อรายย่อยพิเศษ ในปีงบประมาณ พ.ศ. ๒๕๕๕ อายุคงเหลือ ๒.๙๓ ปี จำนวน ๗๘๒,๓๓๕,๐๐๐ บาท (เจ็ดร้อยแปดสิบสองล้านสามแสนสามหมื่นห้าพันบาทถ้วน)โดยเป็นการเพิ่มปริมาณ (Re-open) พันธบัตรรัฐบาลเพื่อรายย่อยพิเศษในปีงบประมาณ พ.ศ. ๒๕๕๔ อายุ ๓ ปี ทำให้วงเงินรวมของพันธบัตรรุ่นนี้เป็น ๑,๒๔๑,๐๓๐,๐๐๐ บาท(หนึ่งพันสองร้อยสี่สิบเอ็ดล้านสามหมื่นบาทถ้วน)ข้อ ๒ พันธบัตรนี้เป็นพันธบัตรชนิดออกในนามผู้ทรงกรรมสิทธิ์ในพันธบัตรและจดทะเบียนตามราคาที่ตราไว้เป็นหน่วย หน่วยละหนึ่งพันบาท โดยวงเงินซื้อขั้นต่ำ ๑,๐๐๐ บาท และจำกัดวงเงินซื้อขั้นสูง ๑,๐๐๐,๐๐๐ บาท ซื้อเพิ่มเป็นจำนวนเท่าของ ๑,๐๐๐ บาทโดยมีรายละเอียดการจำหน่าย ดังนี้๒.๑ ผู้มีสิทธิ์ซื้อ ประกอบด้วยบุคคลธรรมดาที่ถือสัญชาติไทยหรือมีถิ่นที่อยู่ในประเทศไทย สภากาชาดไทย มูลนิธิสมาคม สหกรณ์ วัด สถานศึกษาของรัฐโรงพยาบาลของรัฐและนิติบุคคลอื่นใดที่ไม่มีวัตถุประสงค์ในการแสวงหากำไร(ผู้ไม่มีสิทธิ์ซื้อประกอบด้วย ธนาคาร บริษัทเงินทุน บริษัทหลักทรัพย์ บริษัทเครดิตฟองซิเอร์ บริษัทหลักทรัพย์จัดการกองทุนบริษัทประกัน กองทุนบำเหน็จบำนาญข้าราชการ กองทุนสำรองเลี้ยงชีพ กองทุนส่วนบุคคลที่บริหารโดยสถาบันการเงินกองทุนรวม คณะบุคคล บรรษัท สำนักงานประกันสังคม รัฐวิสาหกิจ บริษัท ห้างร้านหน่วยงานธุรกิจ นิติบุคคลที่แสวงหากำไร นิติบุคคลอาคารชุด นิติบุคคล หมู่บ้านจัดสรรโรงพยาบาลเอกชน และสถานศึกษาเอกชน)๒.๒ วันชำระเงินค่าพันธบัตรรัฐบาลเพื่อรายย่อยพิเศษ ในปีงบประมาณพ.ศ. ๒๕๕๕ และวันจดทะเบียน คือ วันที่ ๗ ตุลาคม ๒๕๕๔ - ๙ มีนาคม ๒๕๕๕โดยมีผู้ซื้อที่เป็นบุคคลธรรมดา ๑,๔๖๙ ราย จำนวน ๗๗๓,๔๘๕,๐๐๐ บาท มูลนิธิ ๕ ราย จำนวน ๓,๘๕๐,๐๐๐ บาท ส่วนราชการ ๓ ราย จำนวน ๓,๐๐๐,๐๐๐ บาท และนิติบุคคลอื่น ๆ ๒ ราย จำนวน ๒,๐๐๐,๐๐๐ บาท รวมทั้งสิ้น ๑,๔๗๙ราย จำนวนรวม ๗๘๒,๓๓๕,๐๐๐ บาทข้อ ๓ ให้ธนาคารกรุงไทยจำกัด (มหาชน) เป็นผู้จัดจำหน่ายพันธบัตรประเภทนี้ และจัดการอื่น ๆที่จำเป็นเพื่อประโยชน์ในการนี้ข้อ ๔ ให้ธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรรุ่นนี้และจัดการอื่น ๆที่จำเป็นเพื่อประโยชน์ในการนี้ตามระเบียบและวิธีการที่ธนาคารแห่งประเทศไทยกำหนดข้อ ๕ ธนาคารแห่งประเทศไทยจะออกใบตราสารให้ผู้ถือกรรมสิทธิ์ทั้งนี้ผู้ถือกรรมสิทธิ์ในพันธบัตรสามารถฝากพันธบัตรไว้ที่บริษัทศูนย์รับฝากหลักทรัพย์(ประเทศไทย) จำกัด ได้ตั้งแต่วันที่ ๑๒ มีนาคม ๒๕๕๕ เป็นต้นไปเว้นแต่ในกรณีที่ซื้อพันธบัตรตั้งแต่วันที่ ๑ กุมภาพันธ์ - ๙ มีนาคม ๒๕๕๕ สามารถฝากพันธบัตรไว้ที่บริษัทศูนย์รับฝากหลักทรัพย์(ประเทศไทย) จำกัด ได้ตั้งแต่วันที่ ๑๒ กันยายน ๒๕๕๕ เป็นต้นไปหากประสงค์จะดำเนินการเรื่องต่าง ๆให้เป็นไปตามพิธีปฏิบัติของบริษัทศูนย์รับฝากหลักทรัพย์ (ประเทศไทย) จำกัดข้อ ๖ ผู้ถือกรรมสิทธิ์ในพันธบัตรสามารถใช้พันธบัตรเป็นหลักประกันให้กับหน่วยงานราชการและองค์กรของรัฐเช่น การประกันทางศาล หรือการประกันไฟฟ้าและสามารถใช้พันธบัตรเป็นหลักประกันกับสถาบันการเงินหรือบุคคลอื่นได้ทั้งนี้ขึ้นอยู่กับระเบียบหลักเกณฑ์การรับหลักประกันของหน่วยงานหรือบุคคลนั้น ๆข้อ ๗ ผู้ถือกรรมสิทธิ์ที่ต้องการโอนกรรมสิทธิ์พันธบัตรรุ่นนี้ก่อนกำหนดสามารถกระทำได้โดยไม่จำกัดประเภทบุคคลตั้งแต่วันที่ ๑๒ มีนาคม ๒๕๕๕ เป็นต้นไปเว้นแต่ในกรณีที่ซื้อพันธบัตรตั้งแต่วันที่ ๑ กุมภาพันธ์ - ๙ มีนาคม ๒๕๕๕สามารถโอนกรรมสิทธิ์ได้ตั้งแต่วันที่ ๑๒ กันยายน ๒๕๕๕ เป็นต้นไปและยกเว้นการโอนกรรมสิทธิ์เพื่อเป็นหลักประกันหรือโอนทางมรดกหรือการแบ่งทรัพย์สินอันเนื่องมาจากการหย่า หรือล้มละลายหรือการชำระบัญชี ให้กระทำได้หลังจากได้รับใบพันธบัตรแล้วแต่จะกระทำในระหว่างระยะเวลา ๓๐ วัน ก่อนวันครบกำหนดชำระคืนต้นเงินมิได้การโอนกรรมสิทธิ์ให้ปฏิบัติตามพิธีปฏิบัติของธนาคารแห่งประเทศไทยหรือบริษัทศูนย์รับฝากหลักทรัพย์ (ประเทศไทย) จำกัด แล้วแต่กรณีข้อ ๘ พันธบัตรรุ่นนี้มีอัตราดอกเบี้ยร้อยละ๓.๗๕ ต่อปี จ่ายดอกเบี้ยปีละ ๒ งวด คือ ในวันที่ ๑๒ มีนาคม และ ๑๒ กันยายนของทุกปี โดยจ่ายเป็นจำนวนเงินงวดละเท่า ๆ กัน จนกว่าพันธบัตรจะครบกำหนดยกเว้นงวดแรก และงวดที่ ๒ จะคำนวณดอกเบี้ยโดยใช้หลักเกณฑ์หนึ่งปีมี ๓๖๕ วันและนับตามจำนวนวันที่เกิดขึ้นจริง ทั้งนี้การคำนวณดอกเบี้ยหากมีเศษของหนึ่งสตางค์ให้ปัดทิ้งธนาคารแห่งประเทศไทยจะโอนดอกเบี้ยเข้าบัญชีเงินฝาก(ยกเว้นบัญชีเงินฝากประจำ)ของผู้ถือกรรมสิทธิ์ที่ฝากไว้ที่ธนาคารใดก็ได้(ธนาคารในประเทศไทยเท่านั้น) ตามที่ผู้ถือกรรมสิทธิ์แจ้งไว้ในคำเสนอขอซื้อพันธบัตรหรือตามที่มีการแจ้งเปลี่ยนแปลงต่อธนาคารแห่งประเทศไทยในภายหลังหรือตามที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์(ประเทศไทย) จำกัด กรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์(ประเทศไทย) จำกัด โดยในการโอนดอกเบี้ยเข้าบัญชีหากเป็นบัญชีเงินฝากของธนาคารกรุงไทย จำกัด (มหาชน)เจ้าของบัญชีจะไม่ถูกหักค่าธรรมเนียมการโอนเงิน หากเป็นบัญชีเงินฝากของธนาคารอื่นธนาคารเจ้าของบัญชีเงินฝากอาจหักค่าธรรมเนียมการโอนเงินตามอัตราที่แต่ละธนาคารประกาศหรือกำหนดการจ่ายดอกเบี้ยของพันธบัตรในแต่ละงวดจะจ่ายให้แก่ผู้ถือกรรมสิทธิ์โดยถือตามรายชื่อทางทะเบียน ณวันทำการสุดท้ายของธนาคารแห่งประเทศไทยก่อนถึงช่วงระยะเวลา ๓๐ วัน ก่อนวันถึงกำหนดชำระดอกเบี้ยหากวันครบกำหนดจ่ายดอกเบี้ยตรงกับวันหยุดราชการหรือวันหยุดธนาคารแห่งประเทศไทยให้เลื่อนไปชำระในวันทำการถัดไปโดยไม่คำนวณดอกเบี้ยเพิ่มให้ข้อ ๙ พันธบัตรรุ่นนี้ครบกำหนดไถ่ถอนในวันที่๑๒ กันยายน ๒๕๕๗หากวันครบกำหนดไถ่ถอนตรงกับวันหยุดราชการหรือวันหยุดธนาคารแห่งประเทศไทยให้เลื่อนไปชำระในวันทำการถัดไปโดยไม่คำนวณดอกเบี้ยเพิ่มให้ข้อ ๑๐ การชำระต้นเงินตามพันธบัตรจะกระทำได้ต่อเมื่อธนาคารแห่งประเทศไทยได้รับคืนใบพันธบัตรหรือตามที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์(ประเทศไทย) จำกัดกรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์ (ประเทศไทย)จำกัดข้อ ๑๑ กรณีที่มีการออกใบพันธบัตรมิให้ถือว่าพันธบัตรฉบับใดสมบูรณ์ เว้นแต่พนักงานธนาคารแห่งประเทศไทย ซึ่งรัฐมนตรีว่าการกระทรวงการคลังได้แต่งตั้งให้เป็นเจ้าหน้าที่นายทะเบียนโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้วข้อ ๑๒ กำหนดค่าธรรมเนียมและค่าใช้จ่ายให้แก่ธนาคารกรุงไทย จำกัด (มหาชน) ดังนี้๑๒.๑ ค่าธรรมเนียมในการจัดจำหน่ายพันธบัตรในอัตราร้อยละ ๐.๐๐ของมูลค่าพันธบัตรที่จำหน่ายได้ (รวมภาษีมูลค่าเพิ่ม)๑๒.๒ ค่าใช้จ่ายอื่น ๆที่นอกเหนือจากค่าธรรมเนียมในการจัดจำหน่ายพันธบัตรตามที่จ่ายจริง(รวมภาษีมูลค่าเพิ่ม)ข้อ ๑๓ กำหนดค่าธรรมเนียมและค่าใช้จ่ายให้แก่ธนาคารแห่งประเทศไทยดังนี้๑๓.๑ ค่าธรรมเนียมในการเป็นนายทะเบียนและตัวแทนการจ่ายเงินเกี่ยวกับพันธบัตรในอัตราร้อยละ๐.๑ ของดอกเบี้ยที่ชำระและต้นเงินกู้ตามพันธบัตรที่ชำระคืน๑๓.๒ ค่าใช้จ่ายในการพิมพ์แบบพิมพ์พันธบัตรตามที่จ่ายจริงประกาศณ วันที่ ๒๐ เมษายน พ.ศ. ๒๕๕๕สุภา ปิยะจิตติรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนปลัดกระทรวงการคลังปริยานุช/ผู้จัดทำ๒ พฤษภาคม ๒๕๕๕ณัฐพร/ผู้ตรวจ๒ พฤษภาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๓ ง/หน้า ๒๒/๓๐ เมษายน ๒๕๕๕